CELEX: 21999D0154
Language: el
Date: 1999-11-26 00:00:00
Title: Απόφαση της Μεικτής Επιτροπής του ΕΟΧ αριθ. 154/1999, της 26ης Νοεμβρίου 1999, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

Avis juridique important

|

21999D0154

Απόφαση της Μεικτής Επιτροπής του ΕΟΧ αριθ. 154/1999, της 26ης Νοεμβρίου 1999, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ  

Επίσημη Εφημερίδα αριθ. L 061 της 01/03/2001 σ. 0001 - 0002

Απόφαση της Μεικτής Επιτροπής του ΕΟΧαριθ. 154/1999της 26ης Νοεμβρίου 1999για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα I της συμφωνίας τροποποιήθηκε με την απόφαση αριθ. 142/1999 της Μεικτής Επιτροπής του ΕΟΧ, της 5ης Νοεμβρίου 1999(1).(2) Το σημείο 4 στοιχείο α) του πρωτοκόλλου αριθ. 1 της συμφωνίας καθορίζει τους κανόνες για την ανταλλαγή πληροφοριών μεταξύ της Κοινότητας και των κρατών της ΕΖΕΣ. Πρέπει να επισπευσθεί η διαδικασία για την κοινοποίηση των καταλόγων των εγκαταστάσεων του Ευρωπαϊκού Οικονομικού Χώρου που εγκρίνονται προς το σκοπό της συμφωνίας,ΑΠΟΦΑΣΙΖΕΙ:Άρθρο 1Μετά το σημείο 9 (ημερομηνία και έναρξη ισχύος των πράξεων του κεφαλαίου I) στο εισαγωγικό μέρος του κεφαλαίου I του παραρτήματος I της συμφωνίας, προστίθεται το ακόλουθο σημείο 10:"10. Κατάλογοι των εγκαταστάσεων του Ευρωπαϊκού Οικονομικού Χώρου- Πέρα από τη διαδικασία που καθορίζεται στην παράγραφο 4 στοιχείο α) του πρωτοκόλλου αριθ. 1 της συμφωνίας, τα κράτη μέλη της ΕΚ και της ΕΖΕΣ κοινοποιούν απευθείας σε όλα τα άλλα κράτη μέλη της ΕΚ και της ΕΖΕΣ τους καταλόγους των εγκαταστάσεων που εγκρίνονται προς τον σκοπό της παρούσας συμφωνίας."Άρθρο 2Η παρούσα απόφαση αρχίζει να ισχύει στις 27 Νοεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 26 Νοεμβρίου 1999.Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 15 της 18.1.2001, σ. 34.